Source: https://www.jogiforum.hu/hirek/16463
Timestamp: 2020-06-05 04:28:07
Document Index: 1580947

Matched Legal Cases: ['bíróság ', 'bíróság ', 'bíróság\n', 'bíróság ', 'bíróság ', 'bíróság ']

Az Alkotmánybíróság 2007. szeptember 3-4-i teljes ülésének napirendje | hírek | Jogi Fórum ﻿
Az Alkotmánybíróság 2007. szeptember 3-4-i teljes ülésének napirendje
2007.09. 3. Jogi Fórum / Alkotmánybíróság
Az Alkotmánybíróság szeptemberi első teljes ülésein tizennyolc határozat- és két végzéstervezetet tárgyal meg. Három olyan el terjesztést is megvitatnak, amely mulasztásban megnyilvánuló alkotmányellenesség vizsgálata tárgyában készült.
Az Alkotmánybíróság hétfőn napirendre tűzi a helyi önkormányzatokról szóló 1990. évi LXV. törvény 71. § (2) bekezdése második mondatrésze alkotmányosságával kapcsolatos határozattervezetet.
Napirenden lesz az irányított betegellátási rendszer (IBR) bevezetésével kapcsolatos jogszabályi rendelkezések vizsgálata tárgyában készült tervezet.
Határozat készül a társadalombiztosítás ellátásaira és a magánnyugdíjra jogosultakról szóló 1997. évi LXXX. törvény 18. § (1) bekezdés c) pontja, 19. § (4) bekezdése, valamint 36. és 37. §-a kapcsán.
Mulasztásban megnyilvánuló alkotmányellenesség vizsgálata tárgyában készült az a határozattervezet, amely azt vizsgálja, biztosítja-e a rádiózásról és a televíziózásról szóló 1996. évi I. törvény a bíróság el tti jogérvényesítést a Magyar Televízió Közalapítvány kuratóriuma, a Magyar Rádió Közalapítvány kuratóriuma és a HungáriaTelevízió Közalapítvány kuratóriuma megválasztásának törvényessége tekintetében.
Megkezdik a büntet eljárásról szóló 1998. év XIX törvény 245. § (4) bekezdés hivatkozott szövegrésze alkotmányellenességének vizsgálatát.
Megvitatják a gazdasági társaságokról szóló 1997. évi CXLIV. törvény 98. § (1) bekezdésének alkotmányosságát.
Szó lesz az illetékekről szóló XCIII. törvény 23/A. § (7) bekezdése alkotmányosságával kapcsolatos határozattervezetről.
Napirendre kerül a társadalombiztosítási nyugellátásról szóló 1997. évi LXXXI. törvény 9. § (3) bekezdésének 1998. január 1-je és 2003. február 15-e között hatályos szövegét támadó indítvány.
Megtárgyalják a hírközlésről szóló 2001. évi XL. törvény 16. § (1) bekezdése alkotmányellenességének vizsgálata tárgyában készült tervezetet.
Mulasztásban megnyilvánuló alkotmányellenesség vizsgálata tárgyában készül az a határozat, amelynek tárgya a tanú személyes adatainak kezelése a polgári eljárásban.
Kedden tárgyalja a testület a Magyar Könyvvizsgáló Kamaráról és a Könyvvizsgálói tevékenységről szóló 1997. évi LV. törvény 5. § d) pontja, 6. § (1) bekezdése, 13. § b) pontja és 30. § (1) bekezdése alkotmányellenességének vizsgálata tárgyában készült tervezetett.
Egy indítványozó a szerzői jogról szóló 1999. évi LXXVI. törvény 20. § (1) és (2) bekezdése alkotmányosságát vitatja.
Határozat készül arról az indítványról, amely a Magyar Köztársaság Művészeti Alapjának megszüntetéséről és a Magyar Alkotóművészeti Alapítvány létesítéséről szóló 117/1992. (VII. 29.) Korm. rendelet alkotmányosságát firtatja.
Napirendre kerül az Országos Választási Bizottság 99/2007. (III. 26.) OVB határozata ellen beterjesztett kifogás is. Az OVB az aláírásgy jt ív mintapéldányának hitelesítését megtagadta. A határozatot a Magyarok Világszövetsége támadta meg. Az íven a következ kérdés szerepel: „Egyetért-e azzal, hogy művi meddővé tételt kizárólag és csakis pontosan meghatározott egészségügyi okból lehessen végezni?”
Megkérdőjelezték a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény 183. § (1) bekezdése alkotmányosságát.
Az alkotmánybírák a keddi ülésükön két végzéstervezetről is tárgyalnak.